বিহারের চম্পারণে বিষাক্ত মদে ৭ জনের মৃত্যু, তদন্তের নির্দেশ

বিহার: বিষাক্ত মদে (spurious liquor)বিহারের (Bihar) চম্পারণ (West Champaran) জেলায় মৃত্যু হয়েছে সাতজনের। ঘটনায় স্থানীয় প্রশাসন তদন্তের নির্দেশ দিয়েছে। রবিবার এই ঘটনা প্রকাশ্যে আসে। তবে বেশ কয়েকদিন ধরেই এই ঘটনা ঘটছে বলে জানা গেছে।

জেলা পুলিশ সুপার শৌর্য সুমন (District Superintendent of Police (SP) Shaurya Suman) জানান, লাউরিয়া থানা (Lauria police station) এলাকায় বিষ মদ খেয়ে মৃত্যুর ঘটনার কথা নিশ্চিত করেন। তবে পুলিশ সুপার জানিয়েছেন, শেষ দুটি মৃত্যু মদ খাওয়ার কোনও সম্পর্ক নেই। এই দুজনের মধ্যে একজন ট্রাক্টর ও অপরজন পক্ষাঘাতে আক্রান্ত হয়ে মারা গেছে।

আরও পড়ুন: আদালতের সামনে ত্রিস্তরীয় নিরাপত্তা, রয়েছে প্রায় ৫০০ পুলিশকর্মী

১৫ জানুয়ারি বিষ মদ খেয়ে প্রথম মৃত্যুর খবরটি সামনে আসে। তবে পুলিশকে জানানোর সময় সাতটি দেহই দাহ করা হয়ে যায়। ফলে মৃত্যুর সঠিক কারণ নির্ণয় করা কঠিন হয়ে পড়েছে। পরিস্থিতি নির্ণয় করতে আমরা একটি তদন্ত দল গঠন করেছি।”

পশ্চিম চম্পারণের ডেপুটি ডেভেলপমেন্ট কমিশনার (ডিডিসি), সুমিত কুমার জানিয়েছেন, দেহগুলি না থাকার জন্য মৃত্যুর সঠিক কারণ জানা সমস্যা তৈরি করছে। তদন্ত কমিটিকে গত ২৪ ঘণ্টার মধ্যে রিপোর্ট দিতে বলা হয়েছে।

২০১৬ সালে বিহারের মুখ্যমন্ত্রী নীতীশ কুমার মদ বিক্রি এবং সেবনের উপর রাজ্যব্যাপী নিষেধাজ্ঞা কার্যকর করেছিলেন। তারপর থেকে রাজ্য জুড়ে বিষাক্ত, অবৈধ মদ খাওয়ার ঘটনা বেড়েছে। সেই সঙ্গে প্রাণহারনির ঘটনা সামনে এসেছে।